- อือ ว่าไง - คืออย่างนี้
ฉันคิดว่าควรบอกนายเรื่องนี้ก่อน
คดีจองจีโฮกับอีคังจุนน่ะ
ฉันคิดว่าพรุ่งนี้ ศาลจะออกหมายจับพวกนั้น
นายคิดถูก กลายเป็นว่า จองจีโฮไม่ได้เล่นการพนัน
หมายความว่าไง
ฉันตามรอยเงินห้าพันล้านวอน
ที่ทนายชเวยุนซู ได้รับเป็นค่าทนายตามผลคดี
นั่นทำให้ฉันเจอ บริษัทที่มีแต่ชื่อในมาเก๊า
และเจ้าของบริษัทนั้น ก็คืออีคังจุนนี่แหละ
พวกนั้นใช้บริษัทนี้ ฟอกเงินทุนสินบนของจองจีโฮ
นั่นเป็นเหตุผลที่สองคนนั้น ไปเจอกันที่มาเก๊าใช่ไหม
อือ และพอพวกนั้นไหวตัว ว่าทางอัยการรู้เรื่อง
จองจีโฮก็ทำเป็นว่าไปเล่นการพนัน เพื่อเบี่ยงเบนความสนใจเรา
บทลงโทษคดีการพนัน เบากว่ายักยอกทรัพย์
มาคุยรายละเอียดกันที่บ้านเถอะ เดี๋ยวฉันก็กลับแล้ว
ได้ ไว้เจอกัน อือ
กลับมาแล้วเหรอ
เลขหมายนี้ไม่สามารถติดต่อได้ กรุณาฝากข้อความ...
ซื่อสัตย์กับตัวเอง แล้วบอกมาว่าเธอรักฉัน
พูดสิว่าต้องการฉัน และจะไม่มีวันหักหลังฉัน
อย่าแตะต้องผู้หญิงของฉัน
- เกิดอะไรขึ้น - ตายแล้ว
กล้ามากเลยนะ
- เกิดอะไรขึ้น - นั่นอีคังจุนไม่ใช่เหรอ
ช่วยเก็บตัวอย่างเลือดเขา ที่สถานีตำรวจทันที
แล้วส่งไปสถาบันนิติวิทยาศาสตร์
- ผมว่าเขาคงเสพยาเข้าไปครับ - ได้ครับ
คุณยุนซอล่ะ ไม่เป็นอะไรใช่ไหม
อีกเดี๋ยวลูกพี่ลูกน้องเธอคงมาถึง
ฉันจะอยู่กับเธอจนเขามา
ฉันจะเป็นคนให้การแทน ในฐานะทนายของเธอ
ได้ ฉันจะไปรอที่สถานีตำรวจ
- โชคดีนะ - ขอบใจ
ตอนนี้คุณไม่ต้องกังวลแล้วนะครับ
เขาจะไม่มีวันโผล่มา ให้คุณเห็นอีกแล้วครับ
ข่าวด่วนวันนี้
ผู้พิพากษาศาลแขวงกรุงโซล
ออกหมายสั่งรองประธานอีคังจุน
แห่งเจกุกกรุ๊ปเมื่อเช้านี้
รองประธานอีคังจุน หาเงินเข้ากองทุนสินบน
ด้วยการยักยอกเงินจากบริษัทตัวเอง
โดยเขายังถูกกล่าวหาว่าทำการ เลี่ยงภาษีจำนวนมหาศาลอีกด้วย
ประธานจองจีโฮของบริษัทเนเจอร์ฟู้ดส์ ก็ถูกตั้งข้อกล่าวหา
ว่าเป็นผู้สมรู้ร่วมคิด ในคดียักยอกเงินและเลี่ยงภาษี
เขาจะถูกนำตัวเข้าสอบสวน ในเร็วๆ นี้เช่นกัน
เมื่อคืนนี้ รองประธานอีคังจุนของเจกุกกรุ๊ป
บุกเข้าไปในที่พักของนักแสดงโอยุนซอ ระหว่างเมาสารเสพติด
เขากำลังถูกสอบสวน ในข้อหาข่มขู่และทำลายทรัพย์สิน
เท่าที่เราทราบ อีคังจุน...
โล่งอกสักที
ไม่อยากจะเชื่อเลย
ยาเสพติด สะกดรอยตามรังควาน ยักยอกเงิน แถมยังเลี่ยงภาษีอีก
เจ้านั่นเลวเป็นบ้าเลยเนอะ
เดนมนุษย์ชัดๆ
แค่คิดว่ายุนซอต้องทนทุกข์ มามากมายเพราะเจ้านั่น
ทำให้ผมรู้สึก...
ฉันเข้าใจ
คนที่ไม่รู้ความจริง
ต่างโยงเรื่องเขา กับยุนซอของเราเสียๆ หายๆ
ตอนนี้คนพวกนั้นจะได้รู้แล้ว
เพราะตอนนี้ความจริง เปิดเผยออกมาแล้วครับ
- ใช่แล้ว - ท่านประธาน มันจบแล้วครับ
ท่านประธาน
ยังไม่สระผมหรือไง
ขอโทษครับ พอดีผมไม่มีเวลา
แล้วยุนซอเป็นยังไงบ้าง
เธออยู่คนเดียวได้ใช่ไหม
ยุนซอกล้ากว่าที่ท่านประธานคิดนะครับ
ผมรู้สึกว่าเธอแข็งแกร่งขึ้น เธอบอกว่าจะกลับไปทำงานด้วยซ้ำ
ไปทำงานเหรอ
จะไปทำไม ในเมื่อเธอจะไม่ได้เล่นละครแล้ว
เหลืออีกแค่สัปดาห์เดียว เธอเลยอยากจากไปด้วยดีน่ะครับ
สวัสดีค่ะ
คุณยุนซอ คุณคงลำบาก มามากแน่ๆ เลยนะครับ
เราเห็นในข่าวแล้ว ว่าคุณถูกตามรังควาน
ทำไมคุณไม่บอกเรา ให้เร็วกว่านี้ล่ะครับ
ด้วยกฎหมายและกำปั้นของผม
ผมคงจัดการสถานการณ์นั้นให้คุณได้
คุณดูสดใสร่าเริงตลอดเวลา
เราเลยนึกไม่ถึง ว่ามีเรื่องแบบนี้เกิดขึ้น
ขอบคุณที่เป็นห่วงฉันนะคะ
เราต้องเป็นห่วงคุณอยู่แล้วครับ
คุณเป็นเหมือนคนในครอบครัวเราแล้วนะ
ว่าแต่ทำไมวันนี้ถึงมาทำงานล่ะครับ
ผมได้ยินมาว่าคุณจะไม่กลับมาสักพัก
ไม่จริงเลยค่ะ
อีกไม่นานสัญญาของฉัน กับสำนักงานนี้ก็จะสิ้นสุด
ฉันจึงควรตั้งใจทำงาน จนถึงวันสุดท้ายค่ะ
แต่อย่างน้อยก็ควรลาพักสักวันนะครับ
ไม่หรอกค่ะ ฉันไม่เป็นไรจริงๆ
ไม่ต้องเป็นห่วงนะคะ
นี่ครับ
อะไรเหรอคะ
ผมรวบรวมความเห็น ที่คนมาเขียนไว้ใต้ข่าว
ผมเลือกมาเฉพาะอันที่เป็นแง่บวกครับ
แล้วผมก็ขีดเน้นข้อความ ที่เขียนถึงคุณ
แบบดีมากเป็นพิเศษด้วยครับ
ก่อนหน้านี้ ความเห็นส่วนใหญ่มีแต่อะไรแย่ๆ
จนผมอยากแจ้งความจับพวกนั้นทันที
แต่คราวนี้ ความเห็นส่วนใหญ่
แสกงออกว่าสนับสนุนคุณอย่างจริงใจ
ผมเลยหวังว่า นี่จะช่วยให้คุณรู้สึกดีขึ้น
จริงสิ
คุณอ่านข่าวนี้หรือยังครับ
ในนี้เขียนว่าชีวิตคุณ ที่ผ่านมาคงเลวร้ายมาก
และความคิดเห็นในนี้ก็...
เดี๋ยวก่อนนะ
(ยุนซอ รีบกลับมารับงาน แล้วฟ้องพวกที่ว่าคุณให้หมด)
นี่คุณกดถูกใจ ความเห็นดีๆ ทุกอันเลยเหรอคะ
ใช่ครับ
ขอบคุณนะคะ ทนายควอน
ผมต่างหากครับที่ต้องขอบคุณ
ขอบคุณที่อดทนมาตลอดนะครับ
(แฟนคลับเริ่มลงชื่อ ขอให้โอยุนซอกลับมารับงาน)
(ตอนนี้ผู้ชมหลายคนอยากเห็น โอยุนซอคืนวงการอีกครั้ง)
ตอนนี้อากาศอบอุ่น ขึ้นมากเลยใช่ไหมล่ะคะ
เหมือนจะอย่างนั้นครับ
ทำไมมองฉันแบบนั้นคะ
รู้แล้ว
"คุณไม่เป็นอะไรแน่นะครับ"
อยากถามแบบนี้ใช่ไหมคะ
ฉันไม่เป็นอะไรจริงๆ ค่ะ
ตอนนี้ทุกอย่างก็จบแล้ว
และฉันก็มีคุณอยู่ข้างๆ คุณที่คอยเป็นห่วงฉัน
มากกว่าที่ฉันห่วงตัวเองซะอีก
แล้วจะต้องกังวลอะไร...
ที่จริงฉันกังวลอยู่เรื่องนะคะ
เหรอครับ เรื่องอะไรครับ
ฉันหิวค่ะ เราจะทานอะไรกันดี
ฉันหิวจนไส้กิ่วแล้ว
- โอยุนซอไม่ใช่เหรอ - อยากทานอะไรครับ
ฉันว่าใช่นะ
ขอโทษครับ คุณโอยุนซอหรือเปล่าครับ
ไม่ใช่ค่ะ
ใช่สิครับ แค่ได้ยินเสียงก็รู้แล้ว
พี่ครับ ผมเป็นแฟนคลับตัวยงเลยนะ ขอลายเซ็นได้ไหมครับ
คุณยุนซอ ผมเห็นในข่าวแล้ว สู้ๆ นะครับ
ผมเชื่อคุณมาตลอดนะครับ ตัวจริงสวยจังเลยครับ
พี่คะ ฉันเป็นแฟนตัวยงเลย ขอถ่ายรูปคู่ได้ไหมคะ
- ขอฉันก่อน - เดี๋ยวก่อนครับ
ไม่อนุญาตให้ถ่ายรูปนะครับ
ผมเข้าใจที่ทุกคนตื่นเต้น แต่คุณโอจินชิม...
เพราะคุณโอยุนซอเป็นบุคคลสาธารณะ
ภาพที่โพสต์ลงโซเชียลมีเดีย อาจทำให้เกิดปัญหาทางกฎหมายได้ครับ
ผมเข้าใจว่าพวกคุณรู้สึกยังไง แต่ช่วยอย่าถ่ายภาพด้วยครับ
การถ่ายรูปโดยไม่ได้รับความยินยอม
- เป็นการละเมิดสิทธิของ... - คุณเป็นใครครับ
อะไรนะครับ
ผมเป็นพ.ช.ของเธอครับ เพื่อนชาย
แหม ก็นึกว่าคุณเป็นแฟนเธอซะอีก
ฉันนึกว่าเขาเป็นทนายของเธอ
- ถอยไปเลย - ชื่ออะไรคะ
คิมมินโฮครับ
รอตามคิวนะครับ
- ไม่อยากจะเชื่อเลย - ระวังกันด้วยครับ
ถ้าคุณผลักใครจนบาดเจ็บ จะต้องรับผิดชอบตามกฎหมายนะครับ
แซนด์วิชกุ้งกับแซนด์วิชไก่
แล้วก็อเมริกาโน่สองแก้วครับ
นานมากแล้วนะคะ ที่ฉันไม่ได้แจกลายเซ็น
แบบที่มีคนมาห้อมล้อมเยอะขนาดนี้
ผู้คนทั้งในชีวิตจริง และโลกออนไลน์เปิดใจยอมรับฉันแล้ว
รู้สึกเหมือนได้กลับไป เป็นตัวเองอีกครั้งเลยค่ะ
งั้นผมก็ไม่ควรเข้าไปขวางใช่ไหมครับ
ไม่เลยค่ะ ฉันชอบออก
การถ่ายรูปแบบนั้น ทำให้ฉันเหนื่อยเหมือนกัน
อีกอย่าง การมีคุณอยู่ข้างๆ
ทำให้ฉันอุ่นใจค่ะ
ทำไมจู่ๆ หัวเราะแบบนั้นล่ะครับ
ฉันเพิ่งนึกขึ้นได้
ว่าคุณบอกว่าตัวเองเป็นพ.ช.ของฉัน
ไปรู้จักตัวย่อพวกนั้นมาจากไหนคะ
โธ่ คุณก็
ผมทันสมัยพอที่จะรู้เรื่องพวกนั้นนะ
งั้นเหรอคะ
ถ้างั้น
คุณรู้ไหมว่าส.พ.ย.คืออะไร
ส.พ.ย.เหรอครับ
เมื่อสองฝ่ายมีกรณีพิพาท
นั่นนำไปสู่ข้อขัดแย้ง ส.พ.ย.
งั้นศ.ผ.ป.ล่ะคะ
- อะไรนะครับ - ศ.ผ.ป.
การศึกษาบทเรียนผ่านอินเทอร์เน็ต
ในราคาประหยัด
ทนายทันก็ยังอยู่ออฟฟิศเหมือนกันสินะ
จะทำอะไรหา ไอ้บ้าเอ๊ย
ผมขอโทษนะครับ
ทำไมคุณเอาตัวเข้ามาขวาง...
วันนี้เป็นวันเกิดคุณ
ฉันยอมให้คุณถูกทำร้าย ในวันเกิดไม่ได้หรอกค่ะ
ฉัน ชเวยุนฮยอก ก็เหมือนดอกกุหลาบ
ฉันมีสีสันและสวยงาม แต่ก็มีหนามแหลมเช่นกัน
นั่นจึงเป็นเหตุผล
ที่ฉันเฝ้าตามหา
ผู้หญิงสักคน มาโอบกอดฉันไว้เหมือนแจกัน
เธอยอมให้ตัวเองถูกทำร้าย เพื่อที่ฉันจะได้ไม่เจ็บตัว
เธอเป็นเหมือนแจกัน ที่ฉันสามารถพึ่งพาได้
ฉันจะทำยังไงกับเธอดีนะ
อะไรของเขาน่ะ
เมื่อกี้อะไรน่ะ ฉันว่าเขาแอบมองฉันนะ
แอบมองฉันเหรอ จะมองไปทำไมยะ
อย่าเข้าใจผิดน่า
เธอให้คำมั่นแล้วไง ว่าจะไม่ทำตัวเองขายหน้าอีก
ทนายทัน
คือว่า...
งั้นก็ เพราะงั้น...
คืนนี้เราจะดื่มหรือไม่ดื่มกันครับ
คืออะไรคะ
นี่กำลังถามฉันว่า จะไปดื่มกับคุณหรือไม่ไปเหรอคะ
เราไปดื่มกันเถอะ
ไปเดี๋ยวนี้ ไปทันที
ทำไมตัวใหญ่นัก
ฉันไม่ชอบเวลาคนเขี่ยปลาน่ะ
ฉันเจอผู้หญิงมากมาย ที่ทารองพื้นบนหน้า
เพื่อทำให้ฉันประทับใจ
แต่เธอเป็นคนแรกที่เลาะก้างปลาให้ฉัน
ฉันจะทำยังไงกับเธอดีนะ
ทนายทัน พักนี้คุณมีใคร อยู่ในใจหรือเปล่าครับ
- คะ - ผมหมายถึงว่า
คุณตกหลุมรักผู้ชายคนใหม่ ปีละ 365 วัน
แล้วก็ดูเหมือนจะไม่เคยหยุด
แต่พักหลังมานี้ ดูอะไรๆ จะเงียบกว่าที่เคยน่ะ
อันที่จริง ก็มีอยู่คนหนึ่ง
ที่เพิ่งเข้ามาอยู่ในหัวใจฉันค่ะ
แต่ฉันตัดใจไปแล้ว
เขาไม่ชอบฉันสักนิด
แล้วฉันจะไปแอบชอบเขาต่อ ให้ได้อะไรขึ้นมา
ขอถามได้ไหมครับ ว่าผู้ชายคนนั้นคือใคร
ก็...
เขาคนนั้นคือ...
- ครับ บอกผมว่าใคร... - ดูคุณจะเมาแล้วนะ กลับกันเถอะ
ฉันเคยเห็นผู้หญิงไปปรนนิบัติผิวหน้า และตัดผมเพื่อทำให้ฉันถูกใจ
แต่เธอเป็นคนแรก ที่ขัดจังหวะตอนฉันพูด
เธอทำให้ฉันตื่นเต้น เหมือนรสชาติของโซจูกับเบียร์
ฉันจะทำยังไงกับเธอดีนะ
ทนายทัน รอผมด้วย
ว่าจะจ่ายให้สักหน่อย
- ถึงแล้วครับ - ค่ะ
ว่าแต่ตอนนี้ ก็เหลืออีกแค่สัปดาห์เดียว
ที่ผมจะได้ขับรถมาส่งคุณแบบนี้
นั่นสิคะ
ถึงฉันไม่ได้ไปทำงาน ระหว่างเราก็จะไม่มีอะไรเปลี่ยนแปลง
แต่ว่า
เราก็จะไม่ได้ใช้เวลา อยู่ด้วยกันมากเท่าตอนนี้
ฉันเลยเศร้าน่ะค่ะ
เวลาที่เหลือนี้ เรามาใช้ให้คุ้มค่าเถอะค่ะ
ตายแล้ว
นั่นมัน ทำไมพี่...
พี่มาทำอะไรป่านนี้
ยุนซอ
นี่เธอคบกับทนายคนนั้นเหรอ
อือ คบกันอยู่
เดี๋ยวสิ
ยุนซอ เราต้องคุยกันแล้วล่ะ
ทนายควอน ขับรถดีๆ นะคะ
โทรหาฉันก่อนเข้านอนด้วยนะคะ
ครับ
(ไฮส์แมนชั่น)
รีบมานี่เลย
เกิดอะไรขึ้นเนี่ย
นึกว่าเธอเกลียดทนายควอนจองรกซะอีก
แล้วทำไมตอนนี้...
ทำไมถึงมาคบกับเขาล่ะ
ฉันจะทำอะไรก็ได้น่า
ฉันโตพอที่จะคบใครเป็นแฟนแล้ว ทำไมพี่ต้องเข้ามายุ่งด้วย
ยุนซอ การยุ่งเรื่องของเธอ เป็นงานของฉันนะ
ฉันต้องเข้าไปยุ่ง กับทุกเรื่องที่เธอทำ
การดูแลเธอให้ดังขึ้น ก็เป็นงานและหน้าที่ของฉันนะ
ยุนซอ ตอนนี้สังคมน่ะ
กำลังพุ่งความสนใจมาที่เธอ มากกว่าที่เธอคิดนะ
- เธอต้องรักษาภาพลักษณ์... - พี่ ฉันชอบทนายควอนมากนะ
ฉันชอบเขามาก มากๆ เลยล่ะ
พี่อย่าพูดอะไรเลยนะ
- ยุนซอ - พี่คะ
อย่าให้โดนจับได้ล่ะ
อย่าให้โดนจับได้ แล้วก็ระวังให้ดีด้วย
อือ
หยุดทำตัวน่ารักได้แล้ว
ว่าแต่พี่มาทำอะไรที่นี่ดึกๆ ดื่นๆ
ถ้าพี่ไม่มาก็คงดีกว่านี้
ฉันเป็นห่วงว่าเธอเป็นยังไงบ้าง
แล้วก็แวะมา เพราะมีเรื่องที่ต้องบอกเธอ
แต่เธอดูสบายอกสบายใจดีนะ
อะไร มีอะไรต้องบอกเหรอ
นักเขียนอีเซจินอยากเจอเธอ
นักเขียนอีเซจินเหรอ
- เจอฉันเหรอ เจอทำไม - ฉันก็ไม่รู้เหตุผลเหมือนกัน
คุณยุนซอ ไม่ได้เจอกันนานนะคะ
ค่ะ
มีเรื่องอะไรเหรอครับ
คุณบอกปัดไม่ให้เธอแสดงแล้ว มีอะไรจะต้องพูดกันอีกเหรอ
เรารู้สึกเสียใจจริงๆ กับเหตุการณ์คราวก่อนนะครับ
พวกเราเครียดมาก เพราะไม่มีใครมาให้ทุน
แล้วพอเราได้รับข้อเสนอแบบนั้น
ผมเกรงว่าพวกเราหน้ามืดไปนิดน่ะครับ
- ขอโทษนะครับ - ก็ควรขอโทษแหละ
คิดว่าเป็นเรื่องตลกหรือไง
คุณให้เธอไปทำงานที่สนง.กฎหมาย เพื่อสร้างความคุ้นเคยกับบทบาท
แล้วจู่ๆ ก็มาลอยแพเธอ
ผมอารมณ์เสียมากนะ
ยกโทษให้เราเถอะนะ คุณยุนซอ
ฉันต้องยอมรับ ว่าคุณทำให้ฉันประทับใจมาก
ใครจะไปคิดว่าโอยุนซอ เทพีแห่งจักรวาล
จะทำงานที่สำนักงานกฎหมาย ตลอดสามเดือนได้จริงๆ
ฉันนึกไม่ถึงเลยล่ะ
นั่นทำให้ฉันคิดได้ว่า คุณต้องรักละครของเราแน่ๆ
และคุณก็ทำให้ฉันประหลาดใจจริงๆ
ค่ะ ฉันก็รักผลงานของคุณจริงๆ
ใช่ไหมล่ะ ฉันก็คิดอย่างนั้น
ฉันรู้ว่านี่อาจฟังดูเชยๆ
แต่ฉันอยากให้คุณ
รับบทนางเอกในละครฉันค่ะ
ที่จริงก็มีข่าวลือหลุดไปแล้ว
ว่าคุณยุนซอจะเล่นละครเรื่องนี้
และเราได้รับข้อเสนอ จากนายทุนหลายรายเลยล่ะครับ
- จริงเหรอครับ - ครับ
คนรู้ความจริงเรื่องข่าวลือเสียหาย ของคุณยุนซอ และตอนนี้คนก็ชอบเธอ
อีกอย่างพอมีข่าวว่า คุณยุนซอกำลังจะคืนวงการ
ก็มีนายทุนติดต่อเข้ามาเต็มไปหมด
แหม คุณดูตื่นเต้นเป็นพิเศษเลยนะ
แต่เราไม่ทำงานกับคน ที่เสียความมั่นใจในพวกเราหรอกนะครับ
ประธานยอน อย่าเพิ่งปฏิเสธเราตอนนี้สิ
ไม่ว่าจะตอนนี้หรือตอนไหน เราก็ไม่สนใจละครเรื่องนี้
จริงไหม ยุนซอ เธอไม่สนใจใช่ไหม
ไม่ค่ะ ฉันอยากเล่นละครเรื่องนี้
ได้ยินแล้วใช่ไหม เธออยากเล่นละครเรื่องนี้
- ไม่อยากเล่นละครเหรอ - อยากเล่นค่ะ
- เธออยากเล่นเหรอ - ค่ะ
ทำไมล่ะ เธอไม่มีศักดิ์ศรีเลยหรือไง
ฉันสั่งสอนเธอมาแบบนี้เหรอ
ฉันต้องยอมรับว่าผิดหวังนิดหน่อย
แต่ตอนนี้ฉันเข้าใจแล้ว ว่าพวกเขาไม่มีทางเลือกอื่น
ตอนที่ทำงานอยู่สำนักงานกฎหมาย
ฉันก็ยิ่งรู้สึก รักละครเรื่องนี้มากขึ้น
คุณยุนซอ ไหนๆ ก็ไหนๆ เรามาเซ็นสัญญากันเลยดีไหม
คุณยุนซอ อ่านบทตอนแรกแล้วใช่ไหมคะ
ฉันยังไม่ได้ให้ใคร ดูบทตอนที่สองกับสามเลย
แต่ฉันจะเตรียมบทให้พร้อมสำหรับคุณ ทันทีที่ไปถึงออฟฟิศ
นี่เธอยอมเล่นง่ายไปหรือเปล่า
นั่นสิ ยุนซอ ทำไมเราไม่คิดอีกนิดล่ะ
ไม่ค่ะ ฉันจะถ่ายละครเรื่องนี้
ฉันมั่นใจว่าจะเล่นบททนาย ได้อย่างสมบูรณ์แบบ
เธอไม่มีหัวการค้าสักนิดเลยสินะ
ถึงจะอยากแสดงแต่ก็ควรเล่นตัวหน่อยสิ
จะเล่นตัวทำไม ยังไงฉันก็จะยอมเล่นอยู่ดี
ถ้าเกิดฉันปฏิเสธไป แล้วพวกนั้นเชื่อจริงๆ ล่ะ
เธอก็ พูดอะไรเนี่ย
ยุนซอ ตอนนี้น่ะ
เธอไม่ใช่โอยุนซอผู้น่าสงสาร คนก่อนอีกแล้วนะ
ตอนนั้นเธอไม่มีงาน ทำตัวขี้เกียจไปวันๆ รายได้ก็ไม่มี
เธอเที่ยวเข้าพบผู้กำกับทุกคน
แล้วอ้อนวอนขออย่างน่าเวทนา ให้ได้เล่นละครอะไรก็ได้
เธอไม่ใช่โอยุนซอคนนั้นแล้วนะ
เพราะงั้นเธอก็ควรลืม ช่วงที่ตกอับก่อนหน้านี้ไปด้วย
พี่ต่างหากที่ทำให้ฉันลืมไม่ลง
อ๋อ
ว่าแต่ว่า
คนที่สำนักงานกฎหมาย จะต้องตกใจกันใหญ่แน่ๆ
พวกนั้นคิดว่าเธอ ไปทำงานเป็นเลขาที่นั่น
เพราะเธอไม่มีงานทำ
คิดดูสิว่าพวกนั้นจะตกใจแค่ไหน ตอนที่จู่ๆ ก็เห็นเธอออกโทรทัศน์
แต่ว่า พี่คะ
พี่ว่าทนายควอนจะผิดหวังมากไหม
ถ้าเขารู้เรื่องนี้น่ะ
พี่ว่าเขาจะรู้สึก เหมือนโดนหักหลังหรือเปล่า
พอคิดว่าฉันหลอกลวงเขามาตลอด
ก็ต้องรู้สึกอยู่แล้ว
เขาอาจทิ้งเธอแล้วบอกว่าทนเป็นแฟน...
กับผู้หญิงที่โกหกเขาขนาดนี้ไม่ได้
เพราะงั้นก่อนที่เขาจะทิ้ง เธอก็ชิงทิ้งเขาก่อนเลยดีไหม
โธ่ ฉันไม่ได้หมายความอย่างนั้นหรอก ทำไมถึงจริงจังนักล่ะ
เพราะนี่เป็นเรื่องจริงจังไง
ถ้าเป็นพี่ จะไม่มีปฏิกิริยาเหมือนกันเหรอ
ทนายควอน คืนนี้เรามาเจอกันได้ไหมคะ
ฉันมีเรื่องต้องบอกคุณ ก่อนอะไรจะสายเกินไป
(สำนักงานกฎหมายออลเวส์)
ไปกินอะไรกันดีคะ
พาสต้าไหม หรือกินอะไรเผ็ดๆ ดี
ครับ ได้สิ
คุณยุนซออยู่ไหนเหรอ เธอหายไปพักใหญ่แล้วนะ
เธอต้องไปจัดการธุระ ที่บริษัทต้นสังกัดน่ะครับ
เธอยังมีพันธะ กับบริษัทต้นสังกัดอยู่เหรอคะ
แน่สิ กว่าเธอจะหมดสัญญาก็อีกนานนะ
ตอนนี้เธอลบล้างข้อครหาได้แล้ว
คิดว่าเธอจะกลับไปเล่นละครไหม
ไม่แน่ใจครับ แต่เธอดูไม่ได้สนใจ จะกลับไปเล่นละครอีก
เธอมาทำงานที่นี่ เพราะเป็นสิ่งที่เธอต้องการครับ
ผมแน่ใจว่าเธอจะอยู่ในสายงานนี้ต่อ
- ไปกินข้าวกันเถอะ - ค่ะ
ไปกันเถอะ พวกเรา ไปกัน
เราขอรอตรงหน้าลิฟต์ได้ไหม
- ให้เราเข้าไปเถอะ - เข้าไปไม่ได้ครับ
เรารู้ว่าสำนักงานกฎหมายออลเวส์ อยู่ในตึกนี้
เกิดอะไรขึ้น ผมเป็นประธาน ของสำนักงานกฎหมายออลเวส์ครับ
จริงหรือเปล่าครับ ว่าคุณโอยุนซอแอบมาทำงานที่บริษัทคุณ
เธอจะกลับเข้าวงการ ด้วยการเล่นบททนายหรือเปล่าคะ
รู้หรือเปล่าว่าเธอ มาซ้อมบทระหว่างทำงานที่นี่
คุณไม่รู้เหรอครับ ว่าเธอจะกลับมาคืนจอ
- ช่วยพูดอะไรหน่อยค่ะ - บอกได้ไหมคะ
- ว่ารู้อะไรบ้าง - คุณเห็นว่ายังไงครับ
- ช่วยตอบคำถามทีค่ะ - ทั้งหมดนี่จริงหรือเปล่า
- รู้เรื่องอะไรบ้างไหมครับ - คุณเป็นเจ้านายเธอไม่ใช่เหรอ
- พูดอะไรหน่อยค่ะ - ช่วยตอบเราด้วยค่ะ
- ข่าวทั้งหมดจริงหรือเปล่า - ช่วยตอบเราด้วย
อัยการคิม
วันนี้ดูอารมณ์ดีนะครับ
งั้นเหรอ แต่ผมก็อารมณ์ดีจริงๆ แหละ
ในที่สุด ผมก็ได้ส่ง พวกคนชั่วเข้าตะราง
ตอนนั้นผมไม่ได้บอกคุณ แต่ต้องยอมรับเลยนะครับ
ว่าตอนที่คุณสั่งให้ผมตามรอย บัญชีธนาคารของจองจีโฮกับชเวยุนซู
ผมเครียดมากจนคิดว่าควรเตรียมตัว
โดนไล่ออกในอีกไม่นาน
แต่ความมุ่งมั่น ศรัทธาในความยุติธรรม
และความสามารถในการมองการณ์ไกลของคุณ
มันน่าทึ่งมากเลยล่ะครับ
โธ่ คุณก็พูดเกินไป
ผมกลับห้องทำงานก่อนนะครับ
ครับ
ฉันรู้ว่านายต้องทำสำเร็จ
- ก็เพราะเธอทั้งนั้นแหละ - ฉันไปทำอะไร
อ้อมกอดของเธอในคืนนั้น ทำให้ฉันมีกำลังใจ
ขอบใจนะ
ไปกินข้าวกัน ฉันรู้ว่านายยุ่ง แต่ให้เวลาฉันหน่อยแล้วกัน
ไม่ได้ยินอะไรน่าตื่นเต้นแบบนี้ มาสักพักแล้ว มื้อเที่ยงเลยไหม
- เมื่อไหร่ล่ะ - ตอนนี้เลย
คุณต้องอยู่ให้ห่างจากพวกนักข่าว
และผมก็นึกออกแค่ที่นี่ที่เดียว
ค่ะ
ทนายควอน
ฉันขอโทษที่บอกคุณก่อนไม่ได้นะคะ
ฉันอยากบอกคุณมาสักพักแล้ว แต่...
ยินดีด้วยนะครับ
ผมต้องยอมรับว่าแปลกใจเหมือนกัน
แต่ผมรู้ว่าคุณรักการแสดงมากแค่ไหน
ก็เลยดีใจกับคุณมากครับ
ดีใจมากเลยจริงๆ
ทำไมทำหน้าแบบนั้นล่ะ
ฉันแค่โล่งอกน่ะค่ะ
ฉันคิดไว้ว่าคุณ
อาจรู้สึกผิดหวัง และบอกว่าไม่อยากเจอหน้าฉันอีก
ฉันกลัวว่าคุณอาจทิ้งฉัน
ทำไมคิดอะไรเหลวไหลแบบนั้นล่ะ
ผมเคยบอกคุณแล้วว่ามันไม่สำคัญ
ต่อให้คุณปิดบังอะไรผมจริง ตราบใดที่สิ่งนั้น
เป็นสิ่งที่ดีสำหรับคุณ
ทนายควอน
พวกนักข่าวโทรหาฉันไม่หยุดเลย
ครับ ท่านประธาน
คือผม...
ผมอยากลางานช่วงบ่ายครับ
ผมไม่มีเรื่องด่วนต้องจัดการ คงไม่เป็นอะไรครับ
ครับ
คุณลางานทำไมคะ
เพราะผมไม่อยากให้ใครมารบกวนไง
วันนี้เรามาโดดงานกันเถอะ
โดดงานเหรอคะ
ทนายควอนขอลางานช่วงบ่าย
สุดยอดเลย เขาจะอยู่กับคุณยุนซอ ตลอดทั้งวันเลยเหรอ
อยากรู้จังว่าความสัมพันธ์ ของสองคนนั้นเป็นยังไง
เขาจับมือเธอตอนที่ออกไป พวกเขาคบกันอยู่หรือเปล่านะ
พูดเรื่องเหลวไหลอะไร ไม่มีทางหรอกน่า
คุณยุนซอจะคบกับทนายควอนทำไม
ทำไมล่ะคะ ทนายควอนมีอะไรเสียหายคะ
บอกผมทีว่าพวกคุณคิดยังไง
คิดว่าสองคนนั้นเป็นแฟนกันหรือเปล่า
ถ้าคิดว่าใช่ ขอให้ยกมือ
งั้นเราจะทำอะไรกันดีครับ
ฉันก็ไม่แน่ใจค่ะ
อ๋อ จริงด้วย คุณต้องหิวแน่ๆ
ผมจะทำอะไรให้ทานนะครับ
คุณจะทำอาหารเองเหรอคะ
ครับ
ทำไมทำหน้าตกใจล่ะครับ
ผมอยู่โซลตัวคนเดียว ตั้งแต่สมัยเรียนมหาวิทยาลัย
เลยทำอาหารได้แทบทุกอย่าง
ซุปกิมจิดีไหมครับ ทำง่ายดี
ชอบแบบใส่ทูน่าหรือหมูครับ
ฉันชอบทั้งสองแบบเลย
- หมูแล้วกันค่ะ - ได้ครับ
ไม่อยากเชื่อเลย ว่าคุณจะทำซุปกิมจิให้ฉัน
อยากกินแล้วล่ะค่ะ
ผมไม่รู้ว่ามันหายไปไหน
คิมเซวอน
หมูในตู้เย็นอยู่ไหน
อ๋อ นั่นน่ะเหรอ
ฉันเอาไปปิ้งกินเมื่อสองวันก่อน
เกิดหิวขึ้นมาตอนศึกษาคดีอยู่น่ะ
นายเอาไปกินทำไมเนี่ย
นายควรบอกฉันก่อนสิ
ทูน่ากระป๋องก็หาไม่เจอ
เมื่อวานฉันกินเป็นมื้อเช้าน่ะ
กินข้าวครบสามมื้อเลยนะ
อ้อ คืนนี้ฉันกลับดึกหน่อยนะ
ไหนๆ ก็จะกลับดึกแล้ว นายไปแล้วไปลับไม่กลับมาเลยได้ไหม
แหม อัยการคิม คงกินทุกอย่างหมดแล้วสินะคะ
ครับ แต่ไม่ต้องห่วง
ผมจะรีบออกไปซื้อวัตถุดิบมาครับ
ฉันไปด้วยค่ะ
เดี๋ยวนี้มีคนสนใจเรื่องคุณเยอะ
น่าจะมีคนจำคุณได้นะครับ
งั้นเราไปตลาดแทนก็ได้ค่ะ
คนแถวนั้นมักเป็นรุ่นลุงรุ่นป้า คงไม่มีใครจำฉันได้
แต่คุณดูเป็นคนดังมากเลยนะครับ
คุณว่าอย่างนั้นเหรอคะ
ฉันขอยืมชุดคุณได้ไหม
คุณมีเสื้อผ้าที่ดูดีเยอะเลยนะ
ฉันขอยืมเสื้อตัวนี้กับหมวกสักใบนะคะ
ฉันว่าถ้าใส่เจ้านี่แล้วทำเป็นคนอื่น น่าจะไม่เป็นไร
ครับ
- ลิปสติกเหรอ - ไม่ใช่ครับ
ลิปบาล์มครับ ลิปบาล์ม
ปากผมแห้งตลอด ผมเลยต้องทาแบบนี้
- ปากฉันก็แห้งเหมือนกัน - งั้นคุณก็ทาด้วยสิครับ
จริงด้วยค่ะ ปากชุ่มชื่นดีเลยล่ะ
นี่จ้ะ
ขอบคุณมากค่ะ
ขอบคุณครับ
อร่อยจัง
อร่อยนะเนี่ย
ไหนดูซิ
เอาถุงนี้ค่ะ
สตรอว์เบอร์รี่ๆ
หอมมากเลยค่ะ
กลิ่นเหมือนน้ำหอมปรับอากาศเลยครับ
เนอะ
ซื้อนี่กันดีไหม
คุณซื้อของเยอะเลยนะครับ
ฉันเหมือนปารีส ฮิลตันประจำตลาดไหม
ไม่ได้ทำแบบนี้นานแล้ว สนุกมากเลยค่ะ
จะกลับบ้านกันเลยไหมครับ
ไม่ได้นะ เรายังไม่ได้ซื้อวัตถุดิบ ไปทำมื้อเย็นเลย
เรากินทั้งไก่เปรี้ยวหวาน ออมุก แถมซื้อโดนัทมาด้วย
ต้องกินอีกเหรอครับ
นี่แค่ของว่าง เรายังต้องทาน มื้อค่ำเป็นเรื่องเป็นราวนะ
- คุณชอบแกงไก่เผ็ดไหมคะ - ครับ
งั้นเราไปซื้อเนื้อไก่กัน
สวัสดีค่ะ
ไก่แพ็กหนึ่งค่ะ แบบที่ใช้ทำแกงไก่เผ็ดน่ะค่ะ
ได้จ้ะ
เดี๋ยวนะ หนูหน้าคุ้นจังเลย
ไม่หรอกคะ
จริงนะ ป้าเคยเห็นหนูที่ไหนนะ
หมายถึงผมหรือเปล่าครับ
มีหลายคนทักว่าผมเหมือนดาราครับ
ทั้งทอม ครูซ ทั้งแบรด พิตต์...
ป้าไม่รู้จักทอมหรือแบรดอะไรนั่นหรอก
ป้ามั่นใจนะว่าเคยเห็นหนูที่ไหน
นึกออกแล้ว
หนูเคยซื้อไก่ป้าไปสี่ตัว
แล้วก็หายตัวไปทั้งที่ไม่จ่ายเงิน
- ไม่ใช่นะคะ - คุณพัค
- ไม่ใช่ฉันนะ - คุณพัค มาตรงนี้สิ
- ดูสิ - อะไรเหรอ
เคยเห็นแม่หนูคนนี้ที่ไหนมาก่อนไหม
จริงด้วย หน้าคุ้นมากเลย
- ส่งมาเลยครับ - มาทางนี้สิ
นี่ครับ
ขอบคุณนะครับ ไว้พบกันใหม่ครับ
ฉันจำเธอได้จากที่ไหนนะ
ที่นี่ไม่เปลี่ยนไปสักนิดเลย
แถมไม่มีลูกค้าเหมือนเดิมด้วย
ฉันอุตส่าห์หวังไว้สูง เพราะนายบอกว่าจะเลือกร้านเอง
นายคิดได้แค่นี้เองเหรอ
อะไรล่ะ ก็ฉันคิดถึงทุกอย่างที่นี่
ทั้งสถานที่ ทั้ง...
พอเถอะ อย่าพูดเลย
อย่าพูดอะไร
ฉันจะพูดอะไรล่ะ
ฉันกำลังจะพูดว่า คิดถึงผัดหมูของที่นี่
งั้นก็กินเยอะๆ สิ
อาหารอร่อยมาก ขอบคุณนะครับ
- เท่าไรคะ - ทั้งหมด 23,000 วอนจ้ะ
ได้เห็นชัดๆ ป้าถึงรู้ว่าเป็นเธอสองคน
ก็ว่าทำไมหน้าคุ้นจัง
จำพวกเราได้ด้วยเหรอครับ
เราไม่ได้มาที่นี่พักใหญ่แล้ว
ก็ต้องจำได้สิ
พวกเธอเรียนกฎหมาย อยู่มหาวิทยาลัยแถวนี้
พวกเธอหล่อสวยกันทั้งคู่
ถ้าเทียบกับลูกค้าทุกคนที่นี่ คู่เธอดูดีที่สุดแล้ว
อาหารคุณป้าอร่อย แถมรสนิยมคุณป้ายังดีอีกนะครับ
งั้นป้าขอทายอีกอย่างได้ไหม
พวกเธอไม่ได้เป็นแฟนกันแล้วใช่ไหม
- รู้ได้ยังไงคะ - จะไม่รู้ได้ยังไง
เมื่อสมัยนั้น เขาจะวางเครื่องเคียง
ไว้ตรงหน้าหนู แล้วห่อเนื้อป้อนหนู
มันเหมือนว่าเขามาที่นี่
เพื่อดูหนูกินอย่างเดียว
แต่วันนี้ไม่ใช่แบบนั้นนะ
คือ...
เรื่องปกติน่า
หลังแต่งงานแล้ว ผู้ชายก็เปลี่ยนไปทั้งนั้น
เข้าใจเขาหน่อยนะ
ที่จริงแล้ว เรา...
ผมผิดเองแหละครับ
จากนี้ไปผมจะทำตัวให้ดีขึ้นครับ
ได้ยินแล้วก็ชื่นใจ
งั้นวันนี้ป้าเลี้ยงโซดาเอง
- ขอบคุณนะครับ - นี่ค่ะ
อะไรของนาย
โชคดีนะครับ
- ขอบคุณอีกครั้งนะคะ - จ้ะ โชคดีนะ
(ร้านอาหารชุนชอน)
คิมเซวอน
อะไรล่ะ เราได้ดื่มโซดาฟรีนะ
ไม่ดีหรือไง
- ขอบคุณสำหรับอาหารนะ ยูยอรึม - ฉันด้วย
ได้กลับมาที่นี่ ทำให้ฉันนึกถึงความทรงจำเก่าๆ
คราวหน้าเราน่าจะพาจองรกมาด้วยนะ
ไม่เอา
ฉันเห็นมันที่บ้านจนเอียนแล้ว นี่ต้องมาเจอกันข้างนอกอีกเหรอ
ว่าแต่นายจะอยู่บ้านจองรก ไปถึงเมื่อไหร่
บ้านนายก็มี ทำไมไม่ไปอยู่ล่ะ
ถ้าเธอพูดถึงบ้านพ่อแม่ฉัน
ฉันคงไม่กลับไปที่นั่นเร็วๆ นี้หรอก
คืออย่างนี้นะ
ฉันแทบขาดใจ ตอนที่รู้ว่าเขาพูดอะไรกับเธอ
ฉันไม่อยากเชื่อ
ว่าพ่อที่ฉันชื่นชม พูดอะไรร้ายกาจแบบนั้น
กับผู้หญิงที่ลูกชายเขารัก
ฉันถึงกลับไปที่นั่นไม่ได้ไง
- เซวอน นั่น... - เพราะงั้น
เธอควรมีส่วนรับผิดชอบบ้าง
ฉันไม่ต้องการอะไร
นอกจากการได้อยู่เคียงข้างเธอ
เธอถึงต้องรับผิดชอบบ้าง
แล้วก็ทบทวนสถานการณ์ และความสัมพันธ์ของเราใหม่
ฉันอยากกลับมาคบกับเธออีกครั้ง
คุณทำอาหารแล้ว เดี๋ยวผมล้างจานเองครับ
ไม่ใช่สักหน่อย
คุณเป็นคนหั่นมันฝรั่งกับแครอทนะ
คุณช่วยเตรียมอาหารตั้งเยอะ
ถ้าจะให้ยุติธรรม
เราจะเล่นเกมกัน แล้วให้คนแพ้ล้างจาน
เกมเหรอครับ
เมื่อกี้เราซื้อเจงก้ามาจากตลาด
- เล่นเกมนั้นแล้วกัน - ได้ครับ
แต่อาหารอร่อยมากเลย
คุณทำอาหารเก่งนะครับ
- งั้นทานเยอะๆ เลยค่ะ - ครับ
คือเราต้องหยิบบล็อกไม้ออกมา
แล้วทำตามคำสั่งในนั้นใช่ไหม
ค่ะ ใครทำไม้ทั้งกองถล่มก็จะแพ้
- ทนายควอนเริ่มก่อนเลยค่ะ - ครับ
อะไรคะ ขอฉันดูหน่อย
(ทำท่าที่น่ารักที่สุด)
"ทำท่าที่น่ารักที่สุด"
เอาเป็นว่าผมแพ้แล้วกันครับ
ฉันไม่ยอมเด็ดขาดค่ะ
เถอะน่า
จริงเหรอ แค่นั้นเหรอ
ท่านั้นโบราณมากเลยนะ
ผมไม่ค่อยได้ดูรายการทีวี
- ตาคุณแล้ว - ได้ค่ะ
(ถ่ายเซลฟี่รูปคู่)
"ถ่ายเซลฟี่รูปคู่"
พอดีเลย เพราะเรายังไม่เคยมีรูปคู่
เดี๋ยวนะคะ
- มาพยายามทำตัวน่ารักกันนะ - ครับ
- ขยับเข้ามาใกล้อีกสิคะ - ครับ
(เราเป็นคู่กัน)
เดี๋ยวฉันส่งไปให้ค่ะ
คุณต้องดูให้ได้อย่างน้อย วันละ 20 ครั้งนะคะ
ได้ครับ
"บันทึกเบอร์โทรด้วยชื่ออื่น"
คุณบันทึกชื่อฉันไว้ว่าอะไรคะ
เลขาโอจินชิมครับ
ไม่เห็นจะพิเศษเลย
- ให้ผมเปลี่ยนเป็นอะไรดี - เจ้าหญิงดีไหม
เจ้าหญิงโอไหมครับ
คนอาจคิดถึง คำว่า "โอ" ที่แปลว่า "ห้า"
ผมจะเปลี่ยน เป็นเจ้าหญิงโอจินชิมแล้วกันครับ
"ผู้หญิงกับผู้ชาย เป็นเพื่อนกันได้ไหม"
คุณเห็นว่ายังไงครับ
ไม่เอาสิ ถามแบบนี้เสียมารยาทนะ
"อาหารอะไรที่คุณกิน ทั้งที่ไม่ชอบมากๆ "
ไม่เคยมีนะครับ
ผมถูกสอนมาตั้งแต่เด็ก ว่าผู้ชายควรกินให้ได้ทุกอย่าง
- ค่ะ เข้าใจแล้วค่ะ - ครับ
ค่ะ
(บอกสิ่งที่ปรารถนา)
"บอกสิ่งที่ปรารถนา"
เป็นอะไรก็ได้เลยครับ
ผมจะทำให้มันเป็นจริงครับ
ขออะไรดีนะ
ตายจริง ตอนนี้นึกอะไรไม่ออกเลย
ฉันขอใช้สิทธิ์ทีหลังแล้วกัน
แต่ยังไงคุณก็ต้อง ทำให้ปรารถนาของฉันเป็นจริงนะ
ครับ ได้เลย
- สัญญานะ - สัญญาครับ
ดีค่ะ
(ออลเวส์)
มีอะไรให้ช่วยคะ
ผมมาพบประธานยอนจุนกยู
ทำไมทางเข้ามืดแบบนี้
งั้นพี่จะบอกว่าหลังจาก ทนายควอนคว้ามือยุนซอแล้วออกไป
พี่ก็ติดต่อเธอไม่ได้เลยเหรอ
ก็ตามนั้นแหละ
มือถือของคุณยุนซอก็ปิดเครื่อง ไม่รู้ว่าเกิดอะไรขึ้น
สองคนนั้นเป็นแฟนกันหรือไง
ฉันว่าไม่หรอกน่า ไม่หรอกๆ
คนในบริษัทลองโหวตกันแล้ว
ว่าสองคนนั้นเป็นแฟนกันหรือเปล่า
แล้วฝั่งที่คิดว่าไม่ได้คบกัน ก็ชนะไปเสียงหนึ่ง
ไม่ได้คบกันอยู่แล้วแหละ
งั้นทำไมเขาถึงคว้ามือพาเธอออกไปล่ะ
ฉันก็ถามคนในสำนักงานเหมือนกัน
ทนายควอนอาจเป็นคนขี้หงุดหงิด
แต่เขารักความยุติธรรม
เลยมีคนคิดว่าเขาคงคว้ามือเธอ
เพื่อช่วยเธอ เพราะตอนนั้นเธอตกที่นั่งลำบาก
เขาคว้ามือเธอเพราะรีบไง
แล้วเขาก็คว้าทุกอย่าง ใช่ ใช่แน่ๆ
พวกเขาไม่มีทางคบกันอยู่หรอก
งั้นเหรอ
งั้นทำไมพี่ดูท้อแท้แบบนั้น
นี่พี่หวังไว้สุดฤทธิ์ ว่าพวกเขาจะไม่คบกันใช่ไหม
เห็นหน้านายแล้วก็รู้สึกผิดน่ะ
นายไว้ใจฉัน แล้วส่งคุณยุนซอมาบริษัทนี้
เพราะงั้นถ้าเธอมีเรื่องอื้อฉาว ฉันควรจะรู้สึกผิดกับนายไหมล่ะ
ใช่แหละ พี่คงรู้สึกผิด
นั่นแหละ ก็อย่างที่พี่บอก ผมหวังว่าสองคนนั้นจะไม่ได้คบกัน
ถ้ามีข่าวออกไปว่ายุนซอคบใครอยู่
ต้องเกิดหายนะแน่
แย่ขนาดนั้นเลยเหรอ
พี่ไม่เห็นพวกความเห็นในข่าวเธอเหรอ
หลังจากที่คนรู้ว่ายุนซอเริ่มไปทำงาน
ที่สำนักงานกฎหมายเพื่อเตรียม เล่นบททนาย คนก็พากันบอกว่า
"โอ้โฮ เธอรักการแสดงมากเลยนะเนี่ย"
"ดีจังที่เห็นว่าเธอเป็นคนถ่อมตัว"
"ตอนนี้เธอไม่ต้องการให้ คนพะเน้าพะนอเหมือนดาราดัง"
มีความเห็นดีๆ ถึงเธอมากมาย
แล้วถ้าคนรู้ ว่าเธอมาคบผู้ชายที่นี่แทนล่ะ
จะมีใครชอบใจบ้าง
ยุนซอผ่านอะไรมามากมาย เพื่อกู้ภาพลักษณ์ของตัวเองกลับมา
ถ้าเกิดอะไรผิดพลาดอีก
ผมคงทนไม่ได้แน่นอน
เมื่อกี้นายถอนหายใจเหรอ
นายต้องรู้อะไรแน่ รู้อะไรมาใช่ไหม
ไม่รู้หรอกมั้งครับ
ท่านประธาน ถ้ารู้อะไร ผมก็คงบอกไปแล้ว
ผมก็คิดว่าสองคนนั้น ไม่ได้คบหากันเหมือนกัน
ไม่ต้องเป็นห่วงหรอกครับ
จริงๆ เลย ฉันอยากรู้ ว่าสองคนนั้นทำอะไรกันอยู่
ทำไมจอดตรงนี้ล่ะคะ
ถ้าคุณไปลงใกล้ๆ บ้าน พวกนักข่าวอาจถ่ายภาพน่ะครับ
จากนี้ไป ผมจะส่งให้คุณลงที่นี่ แล้วคอยดูคุณเข้าบ้านครับ
ได้ค่ะ
ขับรถดีๆ นะคะ ทนายควอน
ฉันสนุกกับการโดดงานวันนี้มากค่ะ
ครับ ผมก็สนุกมากเหมือนกัน
ค่ะ
ครับ ควอนจองรกครับ
อ๋อ ครับ
ตอนนี้เลยเหรอครับ
ตกลงคุณไม่ใช่ลูกพี่ลูกน้องของเธอ
แต่เป็นผู้จัดการของเธอสินะ
ขอโทษด้วยนะครับที่ต้องโกหก
ยุนซอน่ะ
ลาวงการในฐานะนักแสดง แล้วตัดสินใจไปทำงานที่สนง.กฎหมาย
ถ้าเธอมีผู้จัดการไปไหนมาไหนด้วยตลอด
คนก็อาจเข้าใจผิดได้
ครับ ผมเข้าใจ
แต่ทำไมคุณถึงอยากเจอผมครับ
ยุนซอน่ะ...
คุณชอบเธอมากใช่ไหมครับ
ครับ ผมชอบเธอมาก
ความรู้สึกที่ผมมีต่อคุณโอจินชิม
ทำให้เธอลำบากหรือเปล่าครับ
ทนายควอนครับ
หลังจากที่ผมออกจากกรม
ผมเจอยุนซอครั้งแรกตอนอายุ 25
และเป็นผู้จัดการของเธอมาสิบปีครับ
จะบอกว่ายุนซอเป็นสิ่งเดียว ที่ทำให้ผมนึกถึงช่วงวัยหนุ่มก็ได้
ถ้าชีวิตเธอไปได้สวย ผมก็จะมีความสุขยิ่งกว่า
และถ้าอะไรๆ ผิดพลาด
ผมก็จะรู้สึกแย่มากครับ
หลังเรื่องอื้อฉาวของยุนซอ กลายเป็นข่าวใหญ่
ผมไม่มีใครให้คุยด้วย ได้แต่นั่งดื่มโซจูริมแม่น้ำฮัน
แล้วร้องไห้สะอึกสะอื้น
ผมเฝ้าขอพรทุกวัน ให้เธอได้กลับคืนสู่วงการ
ตอนนี้คุณก็น่าจะรู้จักยุนซอดีแล้ว
เธอเป็นแค่เด็กผู้หญิงไร้เดียงสา ตอนที่เริ่มทำงานในวงการนี้
และนอกจากการแสดงแล้ว เธอก็ทำอะไรไม่เป็นสักอย่าง
แต่เหตุผลที่เธออดทน จนผ่านสามเดือนนี้มาได้
ก็คือความหวังที่จะได้กลับมาเล่นละคร
และกลับคืนสู่ช่วงเวลา ที่เธอเป็นที่รักของทุกคน
นั่นเป็นเหตุผลเดียวครับ
คุณอาจได้อ่านเจอมาบ้าง แต่มีข่าวลือออกไปแล้วว่ายุนซอ
ทำงานหนักที่สำนักงานกฎหมาย เพื่อจะได้ถ่ายละคร
ผลตอบรับถึงเธอดีขึ้นเยอะ ตั้งแต่ตอนนั้น
แต่ว่า...
ถ้ามีข่าวว่าเธอมีแฟนแล้วหลุดออกไป
คนก็อาจจะเริ่มสงสัย ในความจริงใจของเธอ
ทนายควอน
ช่วงนี้เป็นเวลาที่สำคัญมาก สำหรับยุนซอนะครับ
คุณจะพูดอะไรกันแน่ครับ
ผมรู้ว่าฟังดูคร่ำครึ แต่ว่า...
คุณช่วยยุติความสัมพันธ์ เพื่อยุนซอได้ไหมครับ
ถึงจะฟังดูคร่ำครึแค่ไหน
แต่ผมก็ชอบคุณโอจินชิมมากครับ
ผมคงไม่มีทาง...
บอกเลิกกับเธอแน่ครับ
นึกว่าเขาจะไม่พอใจ เพราะไม่ได้บอกเขาก่อน
แต่เขากลับ แสดงความยินดีกับฉันอย่างจริงใจ
ฉันไม่คู่ควรกับคนดีๆ อย่างทนายควอนเลย
ทนายควอน วันนี้ฉันสนุกมากเลยค่ะ
ฉันมีความสุขที่ได้บทในละคร
แต่สิ่งที่ทำให้ฉันมีความสุขที่สุด คือการได้บทเป็นแฟนคุณ
(วันนี้เจอโอยุนซอกับผู้ชาย)
คุณพระ ไม่อยากจะเชื่อ
สองคนนั้นคบกันจริงๆ ใช่ไหมคะ
- ดูความเห็นสิ - อรุณสวัสดิ์ครับ
ทำไมค้อนผมแบบนั้น
ไม่รู้สิ เพราะอะไรนะ
ไม่รู้ครับ ทำไมเหรอ
หลังจากที่นายคว้ามือคุณยุนซอ แล้วออกไปเมื่อวาน
ฉันก็ติดต่อนายไม่ได้ทั้งวัน
อีกอย่างนะ
รูปนี้มันอะไร
มีคนเอามาโพสต์ลงกระทู้ ในเว็บไซต์ที่แฮยองชอบเข้า
มีคนเห็นพวกคุณ ใครดูก็รู้ค่ะว่าเป็นแฟนกัน
ช่วยอธิบายรูปนี้ให้ฟังด้วย อธิบายที
ผมไม่อยากอธิบายครับ
อะไรกัน นี่หมายความว่า
นายกับคุณยุนซอคบกันอยู่จริงเหรอ
ไม่มีทางครับ
ผมแค่ช่วยเธอ หนีจากนักข่าวเมื่อวานนี้
ส่วนในรูป เรากำลังกินข้าว แล้วก็คุยเรื่องงานกันครับ
หวังว่าทุกคน จะไม่คิดอะไรแปลกๆ กับเรื่องนี้
พวกเขาแค่กินข้าวกัน แค่กินข้าว
ค่ะ
ขอโทษเรื่องเมื่อวานด้วยนะคะ
ค่ะ ท่านประธาน ฉันเข้าใจค่ะ
ค่ะ
เมื่อกี้คุยกับประธาน ของต้นสังกัดคุณเหรอครับ
ค่ะ
เขาโทรมาเรื่องรูป ที่มีคนลงไว้หรือเปล่า
คุณก็เห็นรูปนั้นแล้วเหรอคะ
ครับ
ข่าวคงแพร่ไปไกลแล้วจริงด้วย
ท่านประธานบอกว่า ถ้ามีข่าวปล่อยออกมาพร้อมรูป
เขาจะปล่อยจดหมาย ปฏิเสธว่าไม่ใช่เรื่องจริง
เขาจะบอกพวกนักข่าว
ว่าคุณเป็นแค่ทนาย ที่ฉันทำงานให้ที่สำนักงานกฎหมาย
และความสัมพันธ์ของเรา มีแต่เรื่องงานเท่านั้น
แบบนั้นจะทำให้คุณจะรู้สึกแย่ไหมคะ
อะไรนะครับ
ฉันไม่ชอบเวลามีการออกข่าวปลอม
หรือไม่มีมูลเกี่ยวกับฉัน
แต่เราสองคนก็คบกันอยู่จริงๆ
ฉันเลยไม่สนใจ ถ้ามีข่าวเรื่องเราออกมา
เพราะงั้น ถ้าคุณคิดว่า...
ถ้าคุณคิดว่าอาจรู้สึกไม่พอใจ...
ผมไม่เป็นไรครับ
คุณควรทำตามที่ประธาน บริษัทคุณแนะนำนะครับ
ถึงอย่างนั้นก็เถอะค่ะ ทนายควอน...
เท่าที่ผมเห็น ดูเหมือนว่าพวกคนดัง
ต้องยอมรับการที่ชีวิตส่วนตัว กลายเป็นเรื่องที่สาธารณชนรู้ด้วย
นี่อาจทำให้คนวิพากษ์วิจารณ์คุณ
และทำให้คุณตกที่นั่งลำบาก
ผมเลยคิดว่าคงจะดีที่สุด ถ้าคุณระวังไว้ก่อนครับ
(ห้องอาหาร)
ทนายควอน อยู่นี่เอง
ฉันมีเรื่องคิดไม่ตกน่ะ
มาช่วยฉันทีได้ไหม
ครับ
นี่มันอะไรครับ
นายรู้ใช่ไหมว่านี่คือสัปดาห์สุดท้าย ที่คุณยุนซอจะทำงานกับเรา
ฉันเลยคิดว่าจะทำมีม
จากหนึ่งในวิดีโอที่เป็นตำนานของเธอ
เพื่อให้เธอเป็นของขวัญน่ะ
แต่ฉันเลือกวิดีโอไม่ได้สักที ฉันควรเลือกอันไหนดี
นี่คือเรื่องที่คุณคิดไม่ตกเหรอครับ
ใช่
ว่าแต่ ดูคุณยุนซอสิ
สวยมากเลยเนอะ
ดูเป็นคนละคนกับตอนทำงานอยู่ที่นี่
เธอโดดเด่นเฉิดฉายเวลาแสดงจริงๆ
ดูเธอยิ้มให้ฉันสิ
เราเหลือเวลาอยู่กับเธออีกไม่นานแล้ว
อีกไม่กี่วัน
พวกเราจะต้องบอกลาคุณยุนซอ
คนที่เหมือนเจ้าหญิงแอนน์ แห่งเรื่องโรมรำลึก
- ผมมีคำถามครับ - ว่าไง
ในตอนจบเรื่องโรมรำลึก
เกิดอะไรขึ้นกับเจ้าหญิงแอนน์ครับ
เธอเป็นเจ้าหญิง ก็เลยกลับไปสู่ชีวิตเดิมของตัวเอง
ถ้าลองคิดดู ตอนจบแบบนี้ก็เหมือนชีวิตจริงแหละ
ในฐานะนักแสดง คุณคงได้ลองใช้ชีวิตเป็นคนหลายแบบ
น่าสนใจจังครับ
ตอนนั้นฉันมีความสุขมากๆ เลย
ฉันมีช่วงเวลาดีๆ มากกว่าที่แย่ๆ นะคะ
ได้บทดีๆ สักเรื่องก็ทำฉันใจเต้นแล้ว
ได้อยู่ในกองถ่ายวุ่นๆ ก็ทำให้รู้สึกว่ายังมีชีวิต
เวลามีกระแสตอบรับดีๆ จากคนดู
ฉันก็อิ่มอกอิ่มใจ
ความทรงจำส่วนใหญ่ของฉัน มีแต่ความสุขค่ะ
ขอแสดงความยินดีกับการเริ่มต้นใหม่ ของโอยุนซอ เทพีแห่งจักรวาล
ขอบคุณมากค่ะ ที่เตรียมงานเลี้ยงอำลาให้ฉัน
แหม ไม่ต้องขอบคุณหรอกครับ
ผมต้องขอบคุณคุณมากกว่า ที่ร่วมเดินทางกับออลเวส์
มาตลอดสามเดือน
ผมเศร้ามาก
ที่เราจะไม่ได้เจอคุณอีก
พูดอะไรแบบนั้นคะ
ฉันจะมาเยี่ยมบ่อยๆ ค่ะ
- จริงนะ สัญญานะครับ - ค่ะ
ถ้าอย่างนั้น ด้วยความเคารพนะครับ
เรามาเกี่ยวก้อยสัญญากัน
- ค่ะ นี่ค่ะ - โอ้โฮ
ถ่ายรูปเลย ถ่ายไว้เป็นหลักฐาน
หนึ่ง สอง สาม
หรือเราจะให้เธอเซ็นรับรองคำสัญญานะ
มาทานอาหารกันเถอะ คุณยุนซอ เชิญนั่งตรงนี้เลย
ค่ะ
ว่าแต่ที่นี่มีแต่พวกเรานะ
นี่เช่าเหมาร้านเลยเหรอคะ
แน่อยู่แล้ว
ผมรู้มาว่าคุณยุนซอชอบทานเนื้อ ก็เลยจองที่นี่ไว้
ผมขอรับรองเรื่องรสชาติ หวังว่าทุกคนจะได้อร่อยเต็มที่
ซึ้งจังเลยค่ะ
- ทานเยอะๆ นะคะ - ขอบคุณค่ะ
- ทานให้อร่อยครับ - ขอบคุณค่ะ
ว่าแต่ทำไมทนายควอนไม่มาด้วยล่ะครับ
เขาบอกว่าต้องไปพบลูกความน่ะค่ะ
โธ่ เขาน่าจะเลื่อนไปก่อน
งานเลี้ยงอำลาคุณยุนซอทั้งที
ฉันว่าเขาคงเลื่อนไม่ได้ เพราะเป็นลูกความคนสำคัญน่ะค่ะ
การที่ทนายควอนไม่มางานเลี้ยงอำลา
น่าจะแสดงว่าพวกเขาไม่ได้เป็นแฟนกัน
เลิกพูดเรื่องนี้ได้แล้วค่ะ
- โอ้โฮ - อร่อยเนอะ
- ทนายควอน ยังไม่เสร็จอีกเหรอคะ - อร่อยใช่ไหมล่ะ
- คุณป้าครับ - จ้ะ
ขอเนื้อเพิ่มด้วยครับ
- ขอเพิ่มห้าที่ค่ะ - ได้เลย
- ดื่มให้คุณยุนซอ - ดื่มให้คุณยุนซอ
(ขอแสดงความยินดีกับการเริ่มต้นใหม่ ของโอยุนซอ เทพีแห่งจักรวาล)
เนื้อที่นี่ดีจังเลย
- อร่อยจริงๆ นะ - ทานเยอะๆ
มีข่าวออกมาแล้วว่าคนดูกำลังตั้งตารอ
ละครของเลขาโอครับ
- นี่ไงครับ - โอ้โฮ
ทุกคนคงรู้สึกแบบเดียวกันสินะ
ผมก็อยากดูมากเหมือนกันครับ
ผมจะรอดูตอนละครฉายนะ ปัดโธ่เอ๊ย
โธ่ พอได้แล้วค่ะ
ผมมีความสุขมาก แต่น้ำตารื้นขึ้นมาตลอดเลย
คุณยุนซอ สัญญานะว่าจะไม่ลืมพวกเรา
คุณทำให้เธออยากลืมพวกเรานะ
ผมร้องไห้เป็นครั้งแรกในชีวิตเลยนะ
ละครเรื่องนี้เกี่ยวกับอะไรเหรอคะ
เป็นละครกฎหมายใช่ไหม
ไม่ใช่แค่ละครกฎหมายนะคะ
มันเป็นละครโรแมนติกคอมเมดี้ ของคนสองคนที่ทำงานในแวดวงกฎหมาย
บทจะถ่ายทอดชีวิตทนาย ออกมาได้อย่างสมจริง
แต่เนื้อเรื่อง ก็เกี่ยวกับชายหญิงคู่หนึ่ง
ที่เริ่มคบกันด้วยการทำสัญญา
เพราะพวกเขาไม่มั่นใจ ว่ารู้สึกต่อกันยังไง
- ฟังดูน่าสนุกจังเลย - น่าสนใจนะ
คบกันด้วยการทำสัญญาเหรอ
- เอาเนื้ออีกไหม - ติงต๊องชะมัด
ทำสัญญาคบกันงั้นเหรอ
- ไปก่อนเลยค่ะ - ครับ
ทนายชเว เรามาทำสัญญาคบกันไหมคะ
หา
ที่จริงแล้ว ฉันชอบคุณค่ะ
งั้นเรามาเป็นแฟนกัน
ในเวลาไม่เกินหนึ่งเดือนไหม
คุณจะว่ายังไงล่ะ
นี่ไม่ใช่หนังสือสัญญารายได้ต่อปี หรือสัญญาผ่อนบ้าน
แต่เมื่อกี้เธอทำให้หัวใจฉัน เต้นผิดจังหวะด้วยคำว่า "สัญญา"
ผู้หญิงอะไรร้ายกาจขนาดนี้
ฉันจะทำยังไงกับเธอดีนะ
คุณไม่ตอบข้อความฉันเลยด้วยซ้ำ
วันนี้มาไม่ได้เหรอคะ
(ทนายควอนจองรก)
- ขอโทษที่มาช้าครับ - ทนายควอน
คุณไม่ยอมติดต่อฉัน
เลยคิดว่าคุณยุ่งจนมาไม่ได้น่ะ
คุณเป็นเลขาที่ตั้งใจทำงานให้ผม
ผมเลยอยากจัดงานเลี้ยงอำลา เป็นพิเศษให้คุณครับ
ผมเตรียมงานเลี้ยงอำลาไว้อีกงาน ถึงได้มาสายน่ะครับ
งานเลี้ยงอำลาอีกงานเหรอคะ
ครับ
คุณพาฉันมาโรงหนังทำไมคะ
คุณเคยบอกว่าเข้าโรงหนังไม่ได้ เพราะคนเยอะ
ผมอยากช่วยให้คุณ ได้ดูหนังอย่างสบายใจ
เลยขอยืมทั้งโรงหนังน่ะครับ
เอ๊ะ
จริงเหรอคะ
ผมขอให้เขาฉายหนังที่คุณชอบ
หวังว่าคุณจะสนุกนะครับ
- ไปนั่งกันครับ - ค่ะ
โรมรำลึกเหรอ
วันนี้ฉันสนุกมากเลยค่ะ
ฉันอยากดูหนังเรื่องนั้นกับคุณ
ฉันเลยดีใจที่เรามีโอกาสแบบนี้
ผมดีใจที่คุณคิดแบบนั้นครับ
มันเพอร์เฟกต์เลยล่ะค่ะ
นี่เป็นงานเลี้ยงอำลา ที่สมกับเป็นคุณที่สุดแล้ว
"งานเลี้ยงอำลา" ฟังดูเศร้าไปนิด ว่าไหมคะ
ฟังดูเหมือนเรากำลังจะแยกจากกันเลย
แต่เราแค่จะไม่ได้เจอกัน ที่สำนักงานกฎหมายเอง
ถึงจะน่าเศร้าเหมือนกันก็เถอะ
คุณโอยุนซอ
ทำไมอยู่ๆ ถึงเรียกฉัน ด้วยชื่อโอยุนซอคะ
เป็นเพราะคุณแท้ๆ
ผมถึงมีความสุขครับ
ทำไมพูดอย่างนั้นคะ
ก็เหมือนในหนังเรื่องนั้น
คุณจะกลับไปสู่โลกของคุณ
และผมก็จะกลับไปสู่โลกของผม
นั่นคือสิ่งที่ผมต้องการครับ
หมายความว่าไงคะ ทนายควอน
เรา...
เลิกกันดีกว่าครับ
เธอดูมีความสุข กว่าตอนอยู่สำนักงานกฎหมายเรา
นายทำงานไม่วางมืออย่างกับคนบ้า ฉันชอบมากเลยล่ะ
- พร้อมถ่ายแล้วครับ - ฉันก็พร้อมแล้วค่ะ
ที่รัก ฉันดูเป็นยังไงบ้าง
เดี๋ยวนะ นี่พวกคุณ...
คุณหลอกผมไม่ได้หรอก
ควอนจองรกล่ะ ควอนจองรกอยู่ไหน
นายจะว่าความให้พัคซูมยอง ในชั้นอุทธรณ์เหรอ
- คุณเป็นคนที่อ้างว่า... - ฉันกลัว
ทำไมคุณกลืนน้ำลายตัวเอง
ฉันกลัวว่าจะไม่มีความสามารถพอ
ที่จะเป็นทนายให้ใครอีก
คัต โอเค
ยุนซอ เธอยังคิดถึงเขาอยู่เหรอ
อยากรู้จังว่าเขาสบายดีไหม
คำบรรยายโดย: ณัฐณิชา พุฒพิทักษ์